Foto: AP Photo / Tatan Syuflana Indoneziyada avtobus ishtirokidagi yo‘l-transport hodisasida kamida 27 kishi halok bo‘ldi, yana 16 kishi jarohat oldi. Bu haqda “Sinxua” axborot agentligi xabar bermoqda. Axborot agentligining ma’lum qilishicha, avtohalokat G‘arbiy Yava viloyatidagi yo‘lda yuz bergan. Jarohatlanganlar shifoxonalarga yetkazilganlar, ulardan ba’zilarining ahvoli juda og‘ir deya baholanmoqda. YTH sabablari va tafsilotlari haqida ma’lumot berilmagan.